Clintess Cilia - dan huwa l-isem legali li għażlet u li se nibdew insejħulha bih. ''Isem li jagħmilni mara kompluta'' tgħidilna Clintess f'din l-intervista esklussiva li qed tati lil Gwida.mt. Huma bosta dawk li jsegwu l-passi tal-personalita' popolari lokali The Clintess, b'uħud minnhom nistgħu ngħidu li ma jaħarbilhom xejn. Tant hu hekk li fl-aħħar siegħat Gwida.mt rċeviet numru ta' messaġġi dwar punt interessanti ferm li seħħ f'dawn l-aħħar jiem fuq il-profil ta' The Clintess. Jidher li din il-personalita' lokali għażlet li tbiddel uffiċjalment isimha minn fuq kull paġna tal-profili soċjali tagħha u qed tintroduċi lilha nnifisha bħala Clintess Cilia. Gwida.mt tkellmet esklussivament ma' Clintess dwar dan it-tibdil fl-isem fuq il-profili tagħha u dan hu li kellha x'tgħidilna: ''Id-deċiżjoni li nbiddel ismi ilha f'moħħi u ma kinitx tagħmel sens li nibqa' bl-isem ta' Clinton Paul meta llum il-ġurnata n-nies jafuni bħala Clintess jew The Clintess'', tgħidilna waqt din l-intervista. Nistaqsuha wkoll dwar il-kunjom, peress li din hi l-ewwel darba li qed narawha tużah. "Xtaqt nintroduċi wkoll kunjomi li ħafna nies ma jafuhx, Cilia. Clintess Cilia huwa l-isem li ħa nżomm legalment. Huwa isem li jagħmilni mara kompluta.'' Clintess għaddejja mit-transizzjoni tagħha. Ma jistax jonqos li bħala influencer popolari fuq il-mezzi soċjali hija ddeċidiet li tiffilmja l-proċess kollu tat-transizzjoni. Liema filmati nistgħu nsegwuhom waqt it-tieni staġun tar-reality show, ''The Real World of The Clintess''. Nistaqsuha għal aktar dettalji u tgħidilna li ''dan kollu se jixxandar fuq il-mezzi soċjali aktar tard dis-sena u nkomplu għaddejjin b'aktar staġuni 'l quddiem''. Clintess tistqarr li ''permezz tat-transizzjoni tiegħi rrid nagħti kuraġġ lil dawk il-persuni transgender li bħali jridu jgħixu ħajjithom kompluta''. Gwida.mt tistaqsiha dwar il-ħolma tagħha u hi pront tweġibna, ''Jien persuna li nemmen fil-manifestazzjoni tal-ħolm. Il-ħolma tiegħi kienet dejjem li nkun mara, u hekk se nkun!'' Awguri Clintess Cilia. Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. Stejjer popolari Bir-Ritratti: Ħafna Qed Isostnu Li Lbieraħ Dehret Xbieha Tal-Madonna! - X'Taħseb Int? Sarah Zerafa U L-Maħbub Tagħha David B'Pass Ieħor 'Il Quddiem Fir-Relazzjoni Tagħhom – Araw X'Ħabbru "Prezzjuż Tiegħi, Lanqas Il-Mewt Ma Tista' Tkisser Ir-Rabta Li Kellna" - Il-Partner Ta' Joseph Farrugia "Ma Nistax Nemmen Kif Ħallejtna Daqshekk Malajr" - Ħafna Jesprimu Sogħba Għall-Mewta Ta' Joseph Farrugia